**OSNOVNA ŠKOLA PETAR ZORANIĆ STANKOVCI**

**STANKOVCI 222**

**23422 STANKOVCI**

**KLASA: 372-08/22-01/2**

**URBROJ: 2198-1-35-22-01**

**Stankovci, 12. svibnja 2022. godine**

Na temelju članka 6. stavka 8. Zakona o zakupu i kupoprodaji poslovnog prostora (NN, broj 125/11, 64/15, 112/18), članka 13. Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama (Službeni glasnik Zadarske županije broj 06/22.) te Odluke o davanju suglasnosti Zadarske županije o od 11. travnja 2022. godine, Osnovna škola Petar Zoranić Stankovci dana 12.05.2022. godine raspisuje:

**JAVNI NATJEČAJ**

**za davanje u zakup dijela prostora u Osnovnoj školi Petar Zoranić Stankovci**

Raspisuje se natječaj za davanje zakupa prostora za postavljanje aparata za tople napitke u prostoru (zbornice) Osnovne škole Petar Zoranić Stankovci

1. Zakup se daje na određeno vrijeme na rok od 5 (pet) godina.

2. Broj aparata: 1 (jedan) i to :

- u prostoru zbornice

Aparat za tople napitke moraju zadovoljavati minimalne tehničke karakteristike kako slijedi:

Više mogućnosti odabira toplih napitaka na bazi instant kave, espresso kave, mlijeka, čokolada i čaja, odnosno u ponudi obvezno moraju nuditi pripravljene napitke kao što su: instant kava, espresso kava, kava s mlijekom, cappuccino, cappuccino s čokoladom , čokoladni napitak, čaj, mlijeko i druge mogućnosti uz posebnu mogućnost doziranja šećera.

3. Mjesečna cijena po aparatu za napitke iznosi 500,00 kuna.

4. Međusobna prava i obveze između Škole i ponuđača uredit će se Ugovorom.

**PONUDA ĆE TREBATI SADRŽAVATI SLJEDEĆE PODATKE:**

Pravo sudjelovanja na natječaju imaju sve pravne i fizičke osobe, državljani Republike Hrvatske,
odnosno pravne osobe čije je sjedište u Republici Hrvatskoj, a koje su registrirane za obavljanje
tražene djelatnosti.

**Vlastoručno potpisana ponuda mora sadržavati:**

* podatke o podnositelju ponude (naziv pravne osobe, OIB i adresa sjedištu s naznakom
odgovorne osobe, odnosno naziv obrta, ime i prezime, OIB, adresu prebivališta)
* Izvod iz sudskog, obrtnog, strukovnog, ili drugog odgovarajućeg registra, ili rješenje za fizičke
osobe, iz kojih mora biti vidljivo da je natjecatelj registriran za obavljanje djelatnosti iz natječaja, u izvorniku ili ovjerenoj preslici, ne stariju od 6 mjeseci te presliku osobne iskaznice za fizičke osobe,
* potvrdu nadležnog općinskog suda da protiv fizičke osobe ili odgovorne osobe u tvrtki nije
podignuta optužnica, niti je izrečena pravomoćna osuđujuća presuda za kaznena djela;
* dokaz o nepostojanju duga prema državnom proračunu, ne stariji od 30 dana do objave oglasa
* jasno navedenu visinu ponuđene mjesečne zakupnine po aparatu (brojkama i slovima);

 vrstu proizvoda koji će se nuditi u aparatima;

* izjavu o ponuditelju o obvezi da se aparat redovno obilazi i dopunjuje svježim i zdravstveno ispravnim proizvodima i čiste.
* izjava o brzom odazivu u slučaju kvara ili zastoja i redovitom servisiranju.

Najpovoljnija ponuda je ona koja uz ispunjenje uvjeta iz natječaja sadrži najveći iznos zakupnine.

Pisane ponude s dokazima o ispunjavanju javnog natječaja dostavljaju se u zatvorenim kovertama. ***Osnovna škola Petar Zoranić Stankovci, Stankovci 222, 23422 Stankovci, s naznakom „NE OTVARAJ – PONUDA ZA NATJEČAJ “.***

Nepotpune i nepravodobne ponude neće se razmatrati.

Rok za dostavu pisanih ponuda je **8 (osam) dana** od objave javnog natječaja.

Povjerenstvo će ponude otvoriti u Školi u roku od tri (3) dana od dana određenog za dostavu ponuda.

Zapisnik o pregledu i ocjeni ponuda s prijedlogom najpovoljnije ponude Povjerenstvo dostavlja Školskom odboru radi donošenja Odluke o davanju u zakup prostora i opreme ili Odluku o poništenju javnog natječaja.

Odluku o davanju u zakup ili Odluku o poništenju dostavlja se svim sudionicima javnog natječaja.

Ravnateljica:

Božena Delić-Žepina, prof.